รบกวนสอบถามหน่อยครับ -ยากลุ่มNSAIDsสามารถช่วยลดอาการปวดริดสีดวงได้มั้ยครับ -ยาdaflonถ้าไม่กิน6เม็ด4วันต่อด้วย4เม็ด3วัน​ แต่เริ่มกินแค่​1เม็ดเช้าเย็นจะยังสามารถช่วยบรรเทาอาการได้อยู่มั้ยครับ -daflonมีข้อห้ามใช้ในผู้ป่วยโรคความดันโลหิตสูงหรือโรคเกี่ยวกับหัวใจและหลอดเลือดอื่นๆหรือไม่ครับ ขอบมากครับ
สวัสดีค่ะ ริดสีดวงทวารคือภาวะที่มีการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมา เป็นต้นโดยการรักษาขั้นแรกและที่สำคัญที่สุดคือการปรับพฤติกรรม โดยควรดื่มน้ำมากๆ รับประทานอาหารที่มีกากใยสูงเพื่อช่วยให้อุจจาระนิ่ม ขับถ่ายให้เป็นเวลาส่วนการใช้ยาแก้ปวดกลุ่ม NSAID หรือยาแก้อักเสบที่ไม่ใช่สเตียรอยด์ดังกล่าวมานั้นสามารถใช้เพื่อบรรเทาอาการปวดได้ หากริดสีดวงเบ่งและปวดมาก แต่ถ้าเป็นกรณีนั้นควรไปพบแพทย์เพื่อตรวจร่วมด้วยว่ามีภาวะริดสีดวงขาดเลือดเฉียบพลันหรือเปล่า ส่วนยา daflon นั้น เป็นยาที่ช่วยให้หลอดเลือดขยายตัวและลดการอักเสบของเส้นเลือด สามารถใช้ในกรณีเป็นริดสีดวงทวารได้ โดยเริ่มจากขนาดต่ำๆ คือ 1 เม็ดเช้าและเย็นก่อนได้ โดยยาชนิดนี้ค่อนข้างปลอดภัย เพียงแต่ไม่ควรใช้ในสตรีมีครรภ์หรือผู้ที่แพ้ยาเท่านั้น แตอย่างไรก็ตามแนะนำการใช้ยาภายใต้การดูแลของแพทย์เท่านั้น เพราะต้องติดตามอาการร่วมด้วยเป็นระยะและปรับยาอย่างเหมาะสม